Tafelspitz

Tafelspitz (en alemán literalment carne ta a mesa, en dialecto vienés Tåfelspiz, en bavaro Dåfispitz) ye carne de vacuno feita bullir en caldo y servita con rabano picant. Se considera o "plato nacional" d'Austria Vienna cuisine y ye tamién muit popular en o estato alemán vecín de Bavera.

Francisco-Chusé I, emperador d'Austria, yera un gran amant d'o Tafelspitz. Seguntes o libro oficial de cocina de l'anyo 1912 que s'emplegaba en as escuelas d'hostelería de l'Imperio Austrohongaro, "A mesa privata d'a suya machestat nunca no ye sin una buena pieza de Tafelspitz, ya que ye uno d'os suyos platos favoritos."

 O plato 
Ta a suya elaboración, o Tafelspitz, se fa bullir en caldo con diferents tuberclos y especias. Por un regular se sirve con trunfas rustitas y una mezcla de manzanas esmicazadas con rabano u crema agra mezclata con rabano picant.

O tallo
O Tafelspitz ye a denominación d'o tallo de carne que se gosa quitar d'un buei choven. A zona de l'animal d'on se quita o Tafelspitz ye a esquena, dencima d'as garras zagueras.

Os carnicers austriacos dan un nombre diferent cuasi a cada musclo d'a vaca. A garra zaguera nomás ya se puet dividir en 16 partis u tallos diferents: se i troban por eixemplo o Hüferscherzl, Hüferschwanzl, Nuss, Wadlstutzen, Gschnatter, Schwarzes Scherzl, Weißes Scherzl, Dünnes Kügerl y o Schalblattel tamién dito Fledermaus. Cuan se talla a carne se gosa deixar a grasa ta evitar que s'ixuque.

 Referencias 

 Vinclos externos 
  Receta clasica de Tafelspitz

Categoría:Platos d'Austria
Categoría:Platos con carne